# Europos Sąjungos C 285A/2022

| | ISSN 1977-0960 |
| --- | --- |
| Europos Sąjungos
  oficialusis leidinys | C 285A |
| | |
| Leidimas lietuvių kalba | Informacija ir pranešimai | 65 metai2022m. liepos 26d. |

ISSN 1977-0960

Europos Sąjungos

oficialusis leidinys

C 285A

Leidimas lietuvių kalba

Informacija ir pranešimai

65 metai2022m. liepos 26d.

---

| Turinys | Puslapis |
| --- | --- |
| | V   Nuomonės |
| | ADMINISTRACINĖS PROCEDŪROS |
| | Europos Komisija |
| 2022/C 285 A/01 | Europos ITER įgyvendinimo ir branduolių sintezės energetikos vystymo bendroji įmonė (F4E). Pranešimas apie konkursą direktoriaus (AD 14 lygio laikinojo darbuotojo) pareigoms. COM/2022/20086 | 1 |

Turinys

Puslapis

V   Nuomonės

ADMINISTRACINĖS PROCEDŪROS

Europos Komisija

2022/C 285 A/01

Europos ITER įgyvendinimo ir branduolių sintezės energetikos vystymo bendroji įmonė (F4E). Pranešimas apie konkursą direktoriaus (AD 14 lygio laikinojo darbuotojo) pareigoms. COM/2022/20086

1

---

| LT | |
| --- | --- |

LT

---

V Nuomonės

ADMINISTRACINĖS PROCEDŪROS

Europos Komisija

| 2022 7 26 | LT | Europos Sąjungos oficialusis leidinys | CA 285/1 |
| --- | --- | --- | --- |

2022 7 26

LT

Europos Sąjungos oficialusis leidinys

CA 285/1

---

Europos ITER įgyvendinimo ir branduolių sintezės energetikos vystymo bendroji įmonė (F4E)

Pranešimas apie konkursą direktoriaus

(AD 14 lygio laikinojo darbuotojo) pareigoms

COM/2022/20086

(2022/C 285 A/01)

Apie mus

Europos ITER įgyvendinimo ir branduolių sintezės energetikos vystymo bendroji įmonė (F4E) buvo įsteigta Tarybos sprendimu 2007/198/Euratomas (1) 35 metų laikotarpiui. Ji yra ITER susitarime ir jo įgyvendinimo nuostatose minima Euratomo vietos agentūra.

Pagrindinė F4E funkcija – teikti Europos įnašą (45 proc.) į ITER statybos projektą neviršijant biudžeto ir laikantis terminų bei ITER reikalavimų. ITER yra šiuo metu Kadaraše (Prancūzija) statomas branduolių sintezės mokslinių tyrimų įrenginys, padėsiantis žengti svarbų žingsnį švarios ir tvarios elektros energijos gamybos branduolių sintezės būdu link ir taip užsitikrinti energijos šaltinį, kuriuo ateityje bus papildyti atsinaujinantieji energijos ištekliai. Komponentus tiekia ir kitos ITER susitarimą pasirašiusios šalys (Indija, Japonija, JAV, Kinija, Korėja ir Rusija). F4E taip pat prisideda prie kartu su Japonija vykdomos platesnio požiūrio veiklos ir koordinuoja pasirengimo demonstracinio branduolių sintezės reaktoriaus (DEMO) ir susijusių įrenginių statybai veiklą.

F4E yra įsikūrusi Barselonoje (Ispanija). Vadovaujantis valdybos sprendimu, bendrosios įmonės darbuotojų darbo kalba yra anglų. F4E suinteresuotieji subjektai yra Europos Parlamentas, Europos Sąjungos Taryba, Europos Komisija, ITER organizacija, F4E valdyba, pramonės subjektai, Europos branduolių sintezės laboratorijos ir plačioji visuomenė. Orientacinė 2021–2027 m. F4E išteklių suma yra apie 6,7 mlrd. EUR. Daugiau informacijos apie F4E pateikiama adresu https://fusionforenergy.europa.eu.

Siūlome

Siūlome eiti bendrosios įmonės direktoriaus pareigas.

Bendrosios įmonės direktorius yra vykdomasis vadovas, atsakingas už kasdienį F4E valdymą, ir jos teisinis atstovas. Direktorius yra atskaitingas F4E valdybai ir atstovauja Euratomui ITER taryboje, veikdamas pagal šios valdybos nurodymus ir glaudžiai derindamas veiksmus su Europos Komisija. Direktorius atsako už organizacijos valdymą ir yra F4E atstovas ITER organizacijoje.

Direktorius vadovauja F4E darbuotojams, kurių skaičius statybos etapu vis didėja. Šiuo metu F4E dirba apie 440 etatinių darbuotojų ir 400 išorės darbuotojų, daugiausia paslaugų teikėjų. Tolesnė įmonės raida priklausys nuo projekto poreikių, jo vykdymo pažangos ir galimybių gauti finansavimą.

Direktorius, be kita ko, turi:

| 1. | užtikrinti, kad būtų įgyvendinami F4E uždavinį atitinkantys tikslai, visų pirma, kad Europos įnašas (nepiniginis ir piniginis) į ITER organizaciją būtų teikiamas laiku, laikantis ITER reikalavimų bei branduolinės saugos standartų ir neviršijant patvirtinto biudžeto; |
| --- | --- |

1.

užtikrinti, kad būtų įgyvendinami F4E uždavinį atitinkantys tikslai, visų pirma, kad Europos įnašas (nepiniginis ir piniginis) į ITER organizaciją būtų teikiamas laiku, laikantis ITER reikalavimų bei branduolinės saugos standartų ir neviršijant patvirtinto biudžeto;

| 2. | prisidėti prie visiškai integruoto ITER projekto valdymo glaudžiai bendradarbiaujant su ITER organizacija ir ypač daug dėmesio skiriant pastangoms, padedančiomis F4E ir ITER organizacijai bendromis jėgomis sklandžiai vykdyti projektą; |
| --- | --- |

2.

prisidėti prie visiškai integruoto ITER projekto valdymo glaudžiai bendradarbiaujant su ITER organizacija ir ypač daug dėmesio skiriant pastangoms, padedančiomis F4E ir ITER organizacijai bendromis jėgomis sklandžiai vykdyti projektą;

| 3. | prisidėti prie bendro ITER projekto valdymo veiksmingai bendradarbiaujant su visais suinteresuotaisiais subjektais, visų pirma ITER organizacija (pagal principą „viena komanda – vienas projektas“), kitomis ITER vietos agentūromis ir Europos Komisija; |
| --- | --- |

3.

prisidėti prie bendro ITER projekto valdymo veiksmingai bendradarbiaujant su visais suinteresuotaisiais subjektais, visų pirma ITER organizacija (pagal principą „viena komanda – vienas projektas“), kitomis ITER vietos agentūromis ir Europos Komisija;

| 4. | teikti ataskaitas F4E valdybai ir siekti jos pritarimo su įmone susijusiais strateginiais ir biudžetiniais klausimais; |
| --- | --- |

4.

teikti ataskaitas F4E valdybai ir siekti jos pritarimo su įmone susijusiais strateginiais ir biudžetiniais klausimais;

| 5. | užtikrinti veiksmingą žmogiškųjų išteklių valdymą, skatinti kurti sveiką bendradarbiavimu, pasitikėjimu, solidarumu ir pagarba grindžiamą darbo aplinką ir taikyti įvairovės bei lygių galimybių politiką, padedant atitinkamoms Komisijos tarnyboms, besidalijančioms geriausia Komisijoje taikytina žmogiškųjų išteklių valdymo praktika; |
| --- | --- |

5.

užtikrinti veiksmingą žmogiškųjų išteklių valdymą, skatinti kurti sveiką bendradarbiavimu, pasitikėjimu, solidarumu ir pagarba grindžiamą darbo aplinką ir taikyti įvairovės bei lygių galimybių politiką, padedant atitinkamoms Komisijos tarnyboms, besidalijančioms geriausia Komisijoje taikytina žmogiškųjų išteklių valdymo praktika;

| 6. | svarstyti ir įgyvendinti tinkamas valdymo, pavyzdžiui, vadovavimo vertinimo pagal 360 laipsnių metodą, priemones, padedančias užtikrinti organizacijos veiksmingumą bei atsparumą ir sudaryti tinkamas darbo sąlygas atsižvelgiant į specifinius su pirmu tokio pobūdžio projektu susijusius iššūkius; |
| --- | --- |

6.

svarstyti ir įgyvendinti tinkamas valdymo, pavyzdžiui, vadovavimo vertinimo pagal 360 laipsnių metodą, priemones, padedančias užtikrinti organizacijos veiksmingumą bei atsparumą ir sudaryti tinkamas darbo sąlygas atsižvelgiant į specifinius su pirmu tokio pobūdžio projektu susijusius iššūkius;

| 7. | parengti ir įgyvendinti bendrą projekto planą, kuriame būtų išdėstyta F4E darbo programa ir nustatyti veiklos rodikliai, skirti projekto vykdymo pažangai atsižvelgiant į ITER tikslus stebėti, ir kuriuo būtų užtikrintas veiksmingiausias F4E išteklių panaudojimas; |
| --- | --- |

7.

parengti ir įgyvendinti bendrą projekto planą, kuriame būtų išdėstyta F4E darbo programa ir nustatyti veiklos rodikliai, skirti projekto vykdymo pažangai atsižvelgiant į ITER tikslus stebėti, ir kuriuo būtų užtikrintas veiksmingiausias F4E išteklių panaudojimas;

| 8. | planuoti ir vykdyti F4E biudžetą laikantis įmonės finansinio reglamento (2) bei patikimo finansų valdymo principo ir glaudžiai bendradarbiaujant su Komisijos tarnybomis; |
| --- | --- |

8.

planuoti ir vykdyti F4E biudžetą laikantis įmonės finansinio reglamento (2) bei patikimo finansų valdymo principo ir glaudžiai bendradarbiaujant su Komisijos tarnybomis;

| 9. | rengti ir įgyvendinti strategijas, pagal kurias F4E, laikydamasi nustatytų terminų, kokybės reikalavimų ir biudžeto apribojimų, pirktų ir tiektų komponentus, įskaitant visą susijusią mokslinių tyrimų ir plėtros veiklą; laikantis ES viešųjų pirkimų procedūrų ir deramai atsižvelgiant į ES ir F4E taikomą pramonės politiką, skirti viešųjų pirkimų sutartis ir stebėti jų vykdymą; |
| --- | --- |

9.

rengti ir įgyvendinti strategijas, pagal kurias F4E, laikydamasi nustatytų terminų, kokybės reikalavimų ir biudžeto apribojimų, pirktų ir tiektų komponentus, įskaitant visą susijusią mokslinių tyrimų ir plėtros veiklą; laikantis ES viešųjų pirkimų procedūrų ir deramai atsižvelgiant į ES ir F4E taikomą pramonės politiką, skirti viešųjų pirkimų sutartis ir stebėti jų vykdymą;

| 10. | teikti ataskaitas atitinkamoms Europos institucijoms ir nacionaliniams parlamentiniams organams, glaudžiai derinant veiksmus su Komisija; |
| --- | --- |

10.

teikti ataskaitas atitinkamoms Europos institucijoms ir nacionaliniams parlamentiniams organams, glaudžiai derinant veiksmus su Komisija;

| 11. | įgyvendinti rekomendacijas, parengtas po Europos Komisijos tarnybų arba Europos Audito Rūmų atliktų auditų, ir vykdyti tolesnius susijusius veiksmus; |
| --- | --- |

11.

įgyvendinti rekomendacijas, parengtas po Europos Komisijos tarnybų arba Europos Audito Rūmų atliktų auditų, ir vykdyti tolesnius susijusius veiksmus;

| 12. | užtikrinti organizacijos veiklos ir integruotos Europos branduolių sintezės programos („EUROfusion“) sinergiją ir tai, kad ši veikla skatintų tolesnę branduolių sintezės energetikos pramonės plėtrą Europoje; |
| --- | --- |

12.

užtikrinti organizacijos veiklos ir integruotos Europos branduolių sintezės programos („EUROfusion“) sinergiją ir tai, kad ši veikla skatintų tolesnę branduolių sintezės energetikos pramonės plėtrą Europoje;

| 13. | atstovauti F4E, be kita ko, tarptautiniu mastu, santykiuose su visais suinteresuotaisiais subjektais. |
| --- | --- |

13.

atstovauti F4E, be kita ko, tarptautiniu mastu, santykiuose su visais suinteresuotaisiais subjektais.

Išsamiau direktoriaus užduotys aprašomos Sprendime 2007/198/Euratomas.

Ieškome (atrankos kriterijai)

Kandidatai turėtų:

Vadovavimo įgūdžiai

| — | turėti įrodymais pagrįstos sėkmingos aukščiausio lygio vadovavimo didelei tarptautinei organizacijai, be kita ko, pokyčių procesų valdymo, patirties; |
| --- | --- |

—

turėti įrodymais pagrįstos sėkmingos aukščiausio lygio vadovavimo didelei tarptautinei organizacijai, be kita ko, pokyčių procesų valdymo, patirties;

| — | turėti įrodymais pagrįstą gebėjimą valdyti ir organizuoti didelės tarnybos finansinius ir žmogiškuosius išteklius ir būti šioje srityje pasiekę gerų rezultatų; |
| --- | --- |

—

turėti įrodymais pagrįstą gebėjimą valdyti ir organizuoti didelės tarnybos finansinius ir žmogiškuosius išteklius ir būti šioje srityje pasiekę gerų rezultatų;

| — | gebėti suburti daugiakultūres aukštos kvalifikacijos darbuotojų grupes, joms vadovauti ir jas motyvuoti, kad būtų kuo geriau išnaudotas tiek jų, tiek atskirų jų narių potencialas; |
| --- | --- |

—

gebėti suburti daugiakultūres aukštos kvalifikacijos darbuotojų grupes, joms vadovauti ir jas motyvuoti, kad būtų kuo geriau išnaudotas tiek jų, tiek atskirų jų narių potencialas;

| — | gebėti dirbti organizacijos, veikiančios mažai tirtose mokslo, technologijų ir pramonės srityse, vadovų komandoje; |
| --- | --- |

—

gebėti dirbti organizacijos, veikiančios mažai tirtose mokslo, technologijų ir pramonės srityse, vadovų komandoje;

| — | turėti labai gerų analitinių įgūdžių ir gebėjimą spręsti organizacines ir su veikla susijusias problemas; |
| --- | --- |

—

turėti labai gerų analitinių įgūdžių ir gebėjimą spręsti organizacines ir su veikla susijusias problemas;

Specialieji įgūdžiai ir patirtis

| — | turėti pažangiųjų technologijų projektų valdymo europinėje ar tarptautinėje aplinkoje patirties; patirtis, susijusi su pirmo tokio pobūdžio didelio technologinio objekto statyba, būtų pranašumas; |
| --- | --- |

—

turėti pažangiųjų technologijų projektų valdymo europinėje ar tarptautinėje aplinkoje patirties; patirtis, susijusi su pirmo tokio pobūdžio didelio technologinio objekto statyba, būtų pranašumas;

| — | gebėti valdyti didelės apimties pramoninių viešųjų pirkimų veiklą, laikantis aukščiausių atskaitomybės standartų, skaidrumo reikalavimų ir taikytinų Europos viešųjų pirkimų taisyklių; |
| --- | --- |

—

gebėti valdyti didelės apimties pramoninių viešųjų pirkimų veiklą, laikantis aukščiausių atskaitomybės standartų, skaidrumo reikalavimų ir taikytinų Europos viešųjų pirkimų taisyklių;

| — | branduolinės energetikos objektų statybos ir (arba) valdymo, įskaitant ryšių su branduolinės saugos institucija palaikymą, patirtis būtų pranašumas; |
| --- | --- |

—

branduolinės energetikos objektų statybos ir (arba) valdymo, įskaitant ryšių su branduolinės saugos institucija palaikymą, patirtis būtų pranašumas;

| — | branduolių sintezės įrenginių technologijų ir europinės bei tarptautinės branduolių sintezės mokslinių tyrimų veiklos, politikos ir programų išmanymas būtų pranašumas; |
| --- | --- |

—

branduolių sintezės įrenginių technologijų ir europinės bei tarptautinės branduolių sintezės mokslinių tyrimų veiklos, politikos ir programų išmanymas būtų pranašumas;

Asmeninės savybės

| — | turėti puikių bendravimo ir derybų įgūdžių ir gebėjimą kurti našius ilgalaikius santykius su rangovais ir kitais suinteresuotaisiais subjektais; |
| --- | --- |

—

turėti puikių bendravimo ir derybų įgūdžių ir gebėjimą kurti našius ilgalaikius santykius su rangovais ir kitais suinteresuotaisiais subjektais;

| — | gebėti atstovauti F4E išorėje ir veiksmingai bendrauti su visais suinteresuotaisiais subjektais; |
| --- | --- |

—

gebėti atstovauti F4E išorėje ir veiksmingai bendrauti su visais suinteresuotaisiais subjektais;

| — | turėti tvirtų tarpasmeninių įgūdžių ir gebėjimą užtikrinti abipusį ryšį su darbuotojais. |
| --- | --- |

—

turėti tvirtų tarpasmeninių įgūdžių ir gebėjimą užtikrinti abipusį ryšį su darbuotojais.

Kandidatai privalo (tinkamumo reikalavimai)

Kandidatai galės dalyvauti atrankos etape tik jei iki paraiškų pateikimo termino atitiks toliau nurodytus formalius reikalavimus.

| — | Pilietybė: kandidatas turi turėti vienos iš Europos Sąjungos valstybių narių pilietybę. F4E valdybai priėmus sprendimą prireikus, skiriant direktorių, leisti taikyti išimtį pagal Kitų Europos Sąjungos tarnautojų įdarbinimo sąlygų 12 straipsnio 2 dalies a punktą, paraiškas taip pat gali teikti šių valstybių (su sąlyga, kad galutinę registracijos dieną jos būtų F4E narės) piliečiai: Šveicarijos ir Jungtinės Karalystės. |
| --- | --- |

—

Pilietybė: kandidatas turi turėti vienos iš Europos Sąjungos valstybių narių pilietybę. F4E valdybai priėmus sprendimą prireikus, skiriant direktorių, leisti taikyti išimtį pagal Kitų Europos Sąjungos tarnautojų įdarbinimo sąlygų 12 straipsnio 2 dalies a punktą, paraiškas taip pat gali teikti šių valstybių (su sąlyga, kad galutinę registracijos dieną jos būtų F4E narės) piliečiai: Šveicarijos ir Jungtinės Karalystės.

| — | Universitetinis išsilavinimas arba diplomas: kandidatas privalo turėti:






  — | arba diplomu patvirtintą ketverių metų ar ilgesnį užbaigtą universitetinį išsilavinimą, |
| --- | --- | --- |

—

Universitetinis išsilavinimas arba diplomas: kandidatas privalo turėti:

—

arba diplomu patvirtintą ketverių metų ar ilgesnį užbaigtą universitetinį išsilavinimą,

| — | arba diplomu patvirtintą bent trejų metų užbaigtą universitetinį išsilavinimą ir ne mažesnę kaip vienų metų atitinkamą profesinę patirtį (ši vienų metų profesinė patirtis negali būti įtraukta į baigus studijas įgytos profesinės patirties, kurios reikalaujama toliau, laikotarpį). |
| --- | --- |

—

arba diplomu patvirtintą bent trejų metų užbaigtą universitetinį išsilavinimą ir ne mažesnę kaip vienų metų atitinkamą profesinę patirtį (ši vienų metų profesinė patirtis negali būti įtraukta į baigus studijas įgytos profesinės patirties, kurios reikalaujama toliau, laikotarpį).

| — | Profesinė patirtis: kandidatas privalo turėti ne mažesnę kaip 15 metų darbo patirtį (3), įgytą baigus studijas, kurios lygmuo atitinka minėtus kvalifikacinius reikalavimus. Iš jos bent penkerių metų profesinė patirtis turi būti įgyta su bendrosios įmonės veikla susijusioje srityje. |
| --- | --- |

—

Profesinė patirtis: kandidatas privalo turėti ne mažesnę kaip 15 metų darbo patirtį (3), įgytą baigus studijas, kurios lygmuo atitinka minėtus kvalifikacinius reikalavimus. Iš jos bent penkerių metų profesinė patirtis turi būti įgyta su bendrosios įmonės veikla susijusioje srityje.

| — | Vadovavimo patirtis: iš baigus studijas įgytos profesinės patirties bent penkerių metų profesinė patirtis turi būti įgyta einant aukšto lygio vadovo pareigas (4) su siūlomomis pareigomis susijusioje srityje. |
| --- | --- |

—

Vadovavimo patirtis: iš baigus studijas įgytos profesinės patirties bent penkerių metų profesinė patirtis turi būti įgyta einant aukšto lygio vadovo pareigas (4) su siūlomomis pareigomis susijusioje srityje.

| — | Kalbos: kandidatas turi labai gerai mokėti vieną iš oficialiųjų Europos Sąjungos kalbų (5) ir pakankamai gerai mokėti kurią nors kitą oficialiąją ES kalbą. Atrankos komisijos per pokalbį (-ius) tikrins, ar kandidatai atitinka reikalavimą pakankamai gerai mokėti kurią nors kitą oficialiąją ES kalbą. Todėl pokalbis arba jo dalis gali vykti ta kita kalba. |
| --- | --- |

—

Kalbos: kandidatas turi labai gerai mokėti vieną iš oficialiųjų Europos Sąjungos kalbų (5) ir pakankamai gerai mokėti kurią nors kitą oficialiąją ES kalbą. Atrankos komisijos per pokalbį (-ius) tikrins, ar kandidatai atitinka reikalavimą pakankamai gerai mokėti kurią nors kitą oficialiąją ES kalbą. Todėl pokalbis arba jo dalis gali vykti ta kita kalba.

| — | Amžiaus riba: nuo paraiškų pateikimo termino dienos kandidatas turi galėti išdirbti visą penkerių metų kadenciją nesulaukęs pensinio amžiaus. Europos Sąjungos laikinųjų darbuotojų pensinis amžius skaičiuojamas nuo mėnesio, kurį jiems sukanka 66 metai, pabaigos (žr. Kitų Europos Sąjungos tarnautojų įdarbinimo sąlygų (6) 47 straipsnį). |
| --- | --- |

—

Amžiaus riba: nuo paraiškų pateikimo termino dienos kandidatas turi galėti išdirbti visą penkerių metų kadenciją nesulaukęs pensinio amžiaus. Europos Sąjungos laikinųjų darbuotojų pensinis amžius skaičiuojamas nuo mėnesio, kurį jiems sukanka 66 metai, pabaigos (žr. Kitų Europos Sąjungos tarnautojų įdarbinimo sąlygų (6) 47 straipsnį).

Atranka ir paskyrimas

Direktorių, remdamasi Europos Komisijos pateiktu galutiniu kandidatų sąrašu, skirs F4E valdyba.

Norėdama sudaryti galutinį kandidatų sąrašą, Europos Komisija organizuoja atranką laikydamasi atrankos ir įdarbinimo tvarkos (žr. Su vyresniaisiais pareigūnais susijusios politikos dokumentą (7)).

Organizuodama šią atrankos procedūrą Europos Komisija sudarys pirminės atrankos komisiją, į kurią gali būti įtrauktas bendrosios įmonės valdybos paskirtas atstovas ir vienas valdybos paskirtas stebėtojas. Ši komisija išanalizuos visas paraiškas, atliks pirmąjį tinkamumo patikrinimą ir pagal pirmiau nurodytus kriterijus nustatys geriausią profilį turinčius kandidatus, kurie gali būti pakviesti pokalbio su pirminės atrankos komisija.

Po šių pokalbių pirminės atrankos komisija parengs išvadas ir pateiks kandidatų, kurie galėtų būti pakviesti tolesnio pokalbio su Europos Komisijos paskyrimų patariamuoju komitetu (PPK), sąrašą. PPK, atsižvelgdamas į pirminės atrankos komisijos išvadas, nuspręs, kuriuos kandidatus pakviesti pokalbio.

Pokalbio su PPK pakviesti kandidatai dalyvaus visą dieną vyksiančiose vadovų vertinimo centro, kuriame dirba nepriklausomi įdarbinimo konsultantai, procedūrose. Atsižvelgdamas į pokalbio ir vertinimo centro ataskaitos rezultatus, PPK sudarys galutinį kandidatų, laikomų tinkančiais eiti F4E direktoriaus pareigas, sąrašą.

PPK atrinkti kandidatai dalyvaus pokalbyje su Komisijos nariu, atsakingu už generalinį direktoratą, kuris atsako už ryšius su bendrąja įmone (8).

Po šių pokalbių Europos Komisija sudarys galutinį tinkamiausių kandidatų sąrašą ir perduos jį F4E valdybai. Prieš paskirdama direktorių iš Komisijos atrinktų kandidatų, F4E valdyba gali nuspręsti su jais surengti pokalbius. Tai, kad kandidatas yra įtrauktas į galutinį sąrašą, nereiškia, kad jis bus paskirtas eiti pareigas.

Gali būti reikalaujama, kad kandidatai dalyvautų ne tik pirmiau nurodytuose, bet ir papildomuose pokalbiuose ir (arba) atliktų papildomus testus. Jiems taip pat gali tekti padaryti pareiškimą atitinkamame (-uose) Europos Parlamento komitete (-uose).

Atrinktas kandidatas turėtų turėti arba iš nacionalinės saugumo tarnybos galėti gauti galiojantį asmens patikimumo pažymėjimą. Asmens patikimumo pažymėjimas yra administracinis sprendimas, kuris priimamas kompetentingai nacionalinei saugumo tarnybai užbaigus patikimumo patikrinimą pagal galiojančius nacionalinius saugumo įstatymus ir kitus teisės aktus ir kuriuo patvirtinama, kad asmeniui leidžiama susipažinti su nurodyto lygio įslaptinta informacija. (Pažymėtina, kad asmens patikimumo pažymėjimo išdavimo procedūra gali būti pradėta tik darbdavio, o ne paties kandidato prašymu.)

Kandidatas galės susipažinti su „CONFIDENTIEL UE/EU CONFIDENTIAL“ arba didesnio slaptumo žyma pažymėta ES įslaptinta informacija ir dalyvauti posėdžiuose, kuriuose tokia ES įslaptinta informacija aptariama, tik po to, kai atitinkama valstybė narė išduos asmens patikimumo pažymėjimą ir kai patikrinimo procedūra bus užbaigta Europos Komisijos Saugumo direktorato teisiškai privalomu informaciniu pranešimu.

Įvairovė ir įtrauktis

Bendroji įmonė pripažįsta, kad sveika profesinio ir asmeninio gyvenimo pusiausvyra daugeliui žmonių yra svarbus motyvacinis veiksnys ir kad šiuolaikiškos darbo aplinkos vis dažniau tikimasi ir viešosiose organizacijose. Kaip darbdavė, bendroji įmonė yra įsipareigojusi užtikrinti lyčių lygybę ir užkirsti kelią diskriminacijai dėl bet kokių priežasčių. Ji laukia paraiškų iš visų tinkamos kvalifikacijos kandidatų, turinčių įvairios patirties ir visokių gebėjimų, iš kuo įvairesnių ES valstybių narių geografinių vietovių. Siekdama lyčių lygybės, bendroji įmonė paraiškas teikti skatina ypač moteris. Per įdarbinimo procedūrą gali būti teikiama pagalba neįgaliesiems. Norėdami gauti daugiau informacijos, siųskite e. laišką adresu hr-selections@f4e.europa.eu ir (arba) apsilankykite svetainėje https://fusionforenergy.europa.eu/.

Įdarbinimo sąlygos

Darbo užmokestis ir įdarbinimo sąlygos yra nustatyti Kitų Europos Sąjungos tarnautojų įdarbinimo sąlygose.

Konkurso laureatą įdarbins F4E. Jis bus paskirtas AD 14 lygio laikinuoju darbuotoju (9). Priklausomai nuo ankstesnės profesinės patirties, jam bus nustatyta 1-a arba 2-a to pareigų lygio pakopa.

Jis bus paskirtas pradinei penkerių metų kadencijai, kuri gali būti pratęsta ne ilgesniam kaip penkerių metų laikotarpiui remiantis paskyrimo metu galiojančiu bendrosios įmonės steigimo reglamentu.

Informuojame kandidatus, kad Kitų Europos Sąjungos tarnautojų įdarbinimo sąlygose visiems naujiems darbuotojams nustatytas devynių mėnesių bandomasis laikotarpis.

Darbo vieta yra Barselonoje, Ispanijoje.

Pareigas galima pradėti eiti nuo 2024 m. sausio 1 d.

Nepriklausomumas ir interesų deklaravimas

Prieš pradėdamas eiti savo pareigas direktorius turės patvirtinti, kad tarnaudamas viešajam interesui įsipareigoja veikti nepriklausomai, ir deklaruoti visus interesus, kurie galėtų kelti abejonių dėl jo nepriklausomumo.

Paraiškų teikimo tvarka

Prieš teikdamas paraišką kandidatas turėtų atidžiai pasitikrinti, ar atitinka visus kandidatams taikomus tinkamumo reikalavimus (žr. skyrelį „Kandidatai privalo“), ypač diplomų, aukšto lygio profesinės patirties ir kalbų mokėjimo reikalavimus. Jeigu netenkinamas bent vienas iš tinkamumo reikalavimų, kandidatas automatiškai pašalinamas iš atrankos procedūros.

Jeigu norite dalyvauti konkurse, turite užsiregistruoti internetu toliau nurodytoje svetainėje ir kiekvienu registracijos etapu laikytis pateiktų nurodymų:

https://ec.europa.eu/dgs/human-resources/seniormanagementvacancies/.

Turite turėti veikiantį e. pašto adresą. Jis bus naudojamas jūsų registracijai patvirtinti, be to, juo bus su jumis susisiekiama įvairiais procedūros etapais. Todėl jeigu jūsų e. pašto adresas pasikeis, prašom apie tai pranešti Europos Komisijai.

Kad užbaigtumėte registraciją, į sistemą reikia įkelti PDF formato gyvenimo aprašymą, pageidautina – „Europass“ gyvenimo aprašymo formatu (10), ir internetu pateikti motyvacinį laišką (ne daugiau kaip 8 000 spaudos ženklų). Gyvenimo aprašymas ir motyvacinis laiškas gali būti teikiami bet kuria iš oficialiųjų Europos Sąjungos kalbų.

Baigęs registraciją internete, e. paštu gausite patvirtinimą, kad jūsų paraiška užregistruota. Jei patvirtinimo e. paštu negavote, paraiška nebuvo užregistruota!

Atkreipkite dėmesį į tai, kad paraiškos nagrinėjimo eigos negalite stebėti internetu. Apie jūsų paraiškos statusą jums tiesiogiai praneš Europos Komisija.

Jei norite daugiau informacijos ir (arba) jei kiltų techninių nesklandumų, siųskite e. laišką šiuo adresu:

HR-MANAGEMENT-ONLINE@ec.europa.eu.

Galutinis terminas

Galutinis registracijos terminas – 2022 m. rugsėjo 23 d. 12 val. Briuselio laiku; vėliau registracija negalima.

Jūs pats atsakingas už tai, kad registracijos internetu forma būtų užpildyta laiku. Primygtinai rekomenduojame nesiregistruoti paskutinėmis registracijai skirto laiko dienomis, nes dėl didelės interneto apkrovos arba dėl interneto ryšio sutrikimų registracija internetu gali nutrūkti neužbaigta, o tada reikia kartoti visą procedūrą. Pasibaigus registracijai skirtam laikui, nebegalėsite įvesti jokių duomenų. Registracijos formos, kurias vėluojama nusiųsti, nepriimamos.

Svarbi informacija kandidatams

Kandidatams primenama, kad įvairių atrankos komisijų darbas yra konfidencialus. Kandidatams draudžiama tiesiogiai arba netiesiogiai susisiekti su atskirais šių komisijų nariais arba prašyti kitų asmenų tai daryti jų vardu. Visos užklausos turi būti siunčiamos atitinkamos komisijos sekretoriatui.

Asmens duomenų apsauga

Komisija užtikrins, kad kandidatų asmens duomenys būtų tvarkomi laikantis Europos Parlamento ir Tarybos reglamento (ES) 2018/1725 (11). Tai visų pirma pasakytina apie tokių duomenų konfidencialumą ir saugumą.

---

(1)  2007 m. kovo 27 d. Tarybos sprendimas 2007/198/Euratomas, įsteigiantis Europos ITER įgyvendinimo ir branduolių sintezės energetikos vystymo bendrąją įmonę ir suteikiantis jai lengvatas (OL L 90, 2007 3 30, p. 58), su pakeitimais, padarytais 2013 m. gruodžio 13 d. Tarybos sprendimu 2013/791/Euratomas (OL L 349, 2013 12 21, p. 100), 2015 m. vasario 10 d. Tarybos sprendimu (Euratomas) 2015/224 (OL L 37, 2015 2 13, p. 8) ir 2021 m. vasario 22 d. Tarybos sprendimu (Euratomas) 2021/281 (OL L 62, 2021 2 23, p. 41).

(2)  Tekstas pateikiamas adresu https://industryportal.f4e.europa.eu/IP_PAGES/keyreference.aspx.

(3)  Atsižvelgiama tik į faktiniais darbo santykiais pagrįstą profesinę patirtį, įgytą atliekant realų, tikrą darbą už užmokestį kaip darbuotojui (pagal bet kokios rūšies sutartį) arba kaip paslaugos teikėjui. Ne visą darbo dieną vykdyta profesinė veikla apskaičiuojama proporcingai patvirtintai visą darbo dieną išdirbtų valandų procentinei daliai. Į motinystės, vaiko priežiūros ir (arba) įvaikinimo atostogas atsižvelgiama, jeigu atostogauta dirbant pagal darbo sutartį. Doktorantūros studijos prilyginamos profesinei patirčiai, net jeigu už jas negaunamas atlygis, tačiau tik iki trejų metų, su sąlyga, kad studijos buvo sėkmingai baigtos. Atitinkamas laikotarpis gali būti įskaičiuotas tik vieną kartą.

(4)  Gyvenimo aprašyme aprašydami kiekvienų metų vadovavimo patirtį, kandidatai turėtų aiškiai nurodyti: 1) eitas vadovo pareigas ir vykdytas funkcijas; 2) darbuotojų, kuriems vadovavo eidami šias pareigas, skaičių; 3) valdyto biudžeto dydį; 4) aukštesnių ir žemesnių hierarchijos lygmenų skaičių; 5) to paties lygmens vadovų skaičių.

(5)  https://eur-lex.europa.eu/legal-content/LT/TXT/?uri=CELEX%3A01958R0001-20130701.

(6)  https://eur-lex.europa.eu/legal-content/LT/TXT/?uri=CELEX%3A01962R0031-20140701.

(7)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (tik anglų kalba).

(8)  Jeigu atitinkamas Komisijos narys nėra pagal 2007 m. gruodžio 5 d. Komisijos sprendimą (PV(2007) 1811) ir 2020 m. rugsėjo 30 d. Komisijos sprendimą (PV(2020) 2351) perdavęs šios užduoties kitam Komisijos nariui.

(9)  Ispanijoje dirbančių Europos Sąjungos pareigūnų ir kitų tarnautojų darbo užmokesčio ir pensijų korekcinis koeficientas nuo 2021 m. liepos 1 d. yra 96,3 %. Šis koeficientas kasmet peržiūrimas.

(10)  Informacijos, kaip susikurti „Europass“ gyvenimo aprašymą, galite rasti internete https://europa.eu/europass/lt/create-europass-cv.

(11)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).

---